เซร์ฆิโอ เรกิลอน

เซร์ฆิโอ เรกิลอน โรดริเกซ (; เกิดวันที่ 16 ธันวาคม ค.ศ. 1996) เป็นนักฟุตบอลชาวสเปน ปัจจุบันลงเล่นในตำแหน่งแบ็กซ้าย ให้แก่ทอตนัมฮอตสเปอร์ สโมสรในพรีเมียร์ลีก และทีมชาติสเปน

 สโมสรอาชีพ 
 เรอัลมาดริด 
เรกิลอน เข้าร่วมทีมเยาวชนของเรอัลมาดริดในวัย 8 ปีเมื่อ ค.ศ. 2005 วันที่ 5 สิงหาคม ค.ศ. 2015 เขาถูกปล่อยยืมตัวให้กับ โลกรอญเญส ในเซกุนดาดิบิซิออน เบ

เรกิลอน ได้ลงเล่นให้กับทีมชุดใหญ่ของ โลกรอญเญส ครั้งแรกเมื่อวันที่ 23 สิงหาคม ค.ศ. 2015 โดยลงเล่นเจ็ดนาทีสุดท้ายในนัดที่เปิดบ้านเอาชนะ กอมโปสเตลา  3–0 ก่อนที่ ในวันที่ 16 มกราคม ค.ศ. 2016 เขาได้เซ็นสัญญา กับทีมสำรองของเรอัลมาดริด ซึ่งเล่นอยู่ในลีกระดับสาม

วันที่ 23 สิงหาคม ค.ศ. 2016 เรกิลอน ถูกปล่อยยืมตัวให้กับ โลกรอญเญส อีกครั้งเป็นระยะเวลาหนึ่งปี เขามักได้ลงเล่นเป็นตัวจริง และทำถึง 8 ประตูในเซกุนดาดิบิซิออน เบ ฤดูกาล 2016–17 ผลงานที่โดดเด่นคือการทำสี่ประตูในนัดที่เอาชนะอัตเลติกเดบิลบาโอ เบ 5–3 เมื่อวันที่ 2 ตุลาคม ค.ศ. 2016

เมื่อกลับสู่รอัลมาดริด กัสติยา เรกิลอนเป็นตัวเลือกแรกภายใต้การคุมทีมของซานเตียโก โซลาริ โดยเขาได้ขยายสัญญาฉบับใหม่เมื่อวันที่ 11 พฤษภาคม ค.ศ. 2018 ก่อนที่ ในวันที่ 25 สิงหาคมปีเดียวกัน เขาจะได้รับโอกาสเลื่อนขึ้นสู่ทีมชุดใหญ่ภายใต้การคุมทีมของยูเลน โลเปเตกี

เรกิลอน ได้รับโอกาสลงเล่นระดับอาชีพครั้งแรกเมื่อวันที่ 2 ตุลาคม ค.ศ. 2018 ในเกมยูฟ่าแชมเปียนส์ลีกกับซีเอสเคเอ มอสโก ที่สนามกีฬาลุจนิกี โดยทีมของเขาเอาชนะไปด้วยคะแนน 0–1 ซึ่งเขาได้ลงเล่นตลอดทั้งเกม  ก่อนที่จะได้ลงเล่นในลาลิกาครั้งแรกเมื่อวันที่ 3 พฤศจิกายน ค.ศ. 2018 ในเกมเหย้ากับเรอัลบายาโดลิด ซึ่งทีมของเขาเแาชนะไป 2–0
เซบิยา (ยืมตัว)
วันที่ 5 กรกฎาคม ค.ศ. 2019 เรกิลอน ได้ถูกปล่อยยืมตัวให้กับเซบิยา ตลอดทั้งฤดูกาล โดยเขาได้ลงเล่นนัดแรกกับทีมในเกมกระชับมิตร กับลิเวอร์พูล ในวันที่ 22 กรกฎาคม โดยทีมของเขาเอาชนะไปได้ด้วยคะแนน 1–2 และได้ลงเล่นลาลิกาครั้งแรกในเกมกับอัสปัญญ็อล ที่สนามกีฬาแอร์ราเซเดเอ ในนัดแรกของฤดูกาลในวันที่ 18 สิงหาคม และยังสามารถทำประตูแรกของเกมได้อีกด้วย โดยทีมของเขาเอาชนะไปได้ด้วยคะแนน 0–2Rspanyol VS. Sevilla  0 - 2 Soccerway 18 August 2020 Retrieved 1 October 2020

เรกิลอน ยังมีส่วนช่วยให้ทีมชนะเลิศยูฟ่ายูโรปาลีก ฤดูกาล 2019–20 โดยเขาได้ลงเล่น 5 นัดตลอดฤดูกาล รวมถึงในรอบชิงชนะเลิศ กับอินเตอร์มิลาน ที่โคโลญ อีกด้วย Transfermarkt Retrieved 1 October 2020

 ทอตนัมฮอตสเปอร์ 
วันที่ 19 กันยายน ค.ศ. 2020 เรกิลอน ได้ย้ายร่วมทีมทอตนัมฮอตสเปอร์ ในลีกสูงสุดของประเทศอังกฤษ ด้วยสัญญาห้าปี ในราคา 29.5 ล้านยูโร โดยเขาได้ลงเล่นนัดแรกกับทีมในเกมคาราบาวคัพ รอบ 16 ทีมสุดท้าย กับเชลซี โดยเขาได้ลงเล่นครบทั้งเกม และทีมของเขาเอาชนะไปได้ 5–4 ในช่วงการดวลลูกโทษ หลังเสมอกันใน 90 นาที 1–1Sergio Reguilon gives Tottenham fans a glimpse of what is to come after dodgy Chelsea start footballlondon.com Author By Graham Ruthven 1 OCT 2020 access-date 1 OCT 2020

 ทีมชาติ 
เรกิลอน ถูกเลือกติดทีมชาติสเปนรุ่นอายุไม่เกิน 21 ปีเป็นครั้งแรก ในเดือนมีนาคม ค.ศ. 2019 ภายใต้การคุมทีมของลุยส์ เด ลา ฟูเอนเต เพื่อแข่งขันเกมกระชับมิตร กับโรมาเนีย และออสเตรีย โดยเขาได้ลงเล่นในเกมกับโรมาเนีย ที่กรานาดา เพียงนัดเดียว และลงเล่นครบ 90 นาทีSpain U21 vs Romania U21. Under-21 International. skysports.com 21 March 2019 สืบค้นเมื่อ 1 ตุลาคม ค.ศ. 2020Spain U21 vs Austria U21. Under-21 International. skysports.com 25 March 2019 สืบค้นเมื่อ 1 ตุลาคม ค.ศ. 2020  เขาถูกเรียกติดทีมชาติชุดใหญ่เป็นครั้งแรกภายใต้การคุมทีมของโรเบร์ต โมเรโน เมื่อวันที่ 4 ตุลาคม ค.ศ. 2019 ในนัดที่จะพบกับ นอร์เวย์ และสวีเดน แต่ก็ยังมิได้ถูกส่งลงเล่น ก่อนที่จะได้รับโอกาสลงเล่นให้กับทีมชาติชุดใหญ่ครั้งแรกเมื่อวันที่ 6 กันยายน ค.ศ. 2020 โดยลงเล่นเป็นตัวจริงช่วยให้ทีมเอาชนะยูเครน 4–0 ในการแข่งขันยูฟ่าเนชันส์ลีก ฤดูกาล 2020–21

 ชีวิตส่วนตัว 
เรกิลอนเกิดที่มาดริด บิดามารดาของเขามาจากซาโมรา

 เกียรติประวัติ 
 สโมสร 
เรอัลมาดริด
 ฟุตบอลชิงแชมป์สโมสรโลก: 2018

เซบิยา
 ยูฟ่ายูโรปาลีก: 2019–20

 รางวัลส่วนตัว 
 ทีมยอดเยี่ยมแห่งฤดูกาลของยูฟ่ายูโรปาลีก: 2019–20

 อ้างอิง 

 แหล่งข้อมูลอื่น 




หมวดหมู่:นักกีฬาจากมาดริด
หมวดหมู่:นักฟุตบอลเยาวชนทีมชาติสเปน
หมวดหมู่:นักฟุตบอลทีมชาติสเปน
หมวดหมู่:นักฟุตบอลชาวสเปน
หมวดหมู่:กองหลังฟุตบอล
หมวดหมู่:ผู้เล่นในเซกุนดาดิบิซิออนเบ
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเรอัลมาดริดกัสติยา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นในพรีเมียร์ลีก
หมวดหมู่:ผู้เล่นสโมสรฟุตบอลทอตนัมฮอตสเปอร์
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสโมสรฟุตบอลแมนเชสเตอร์ยูไนเต็ด
หมวดหมู่:ผู้เล่นในชุดชนะเลิศยูฟ่ายูโรปาลีก